ระเบียบกระทรวงศึกษาธิการระเบียบกระทรวงศึกษาธิการว่าด้วยการให้รางวัลหรือค่าตอบแทนผู้จัดทำหลักสูตรหรือสื่อการเรียนรู้ในการศึกษาขั้นพื้นฐานและการศึกษาปฐมวัยพ.ศ.๒๕๕๒ โดยที่เป็นการสมควรปรับปรุงระเบียบกระทรวงศึกษาธิการว่าด้วยการให้รางวัลหรือค่าตอบแทนผู้จัดทำหลักสูตร หนังสือ หรือคู่มือที่ใช้ในการเรียนการสอน พ.ศ. ๒๕๒๗ให้เหมาะสมและสอดคล้องกับกฎหมายว่าด้วยระเบียบบริหารราชการกระทรวงศึกษาธิการและกฎหมายว่าด้วยการศึกษาแห่งชาติฉะนั้น อาศัยอำนาจตามความในมาตรา ๑๒แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ รัฐมนตรีว่าการกระทรวงศึกษาธิการจึงวางระเบียบดังต่อไปนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยการให้รางวัลหรือค่าตอบแทนผู้จัดทำหลักสูตรหรือสื่อการเรียนรู้ในการศึกษาขั้นพื้นฐานและการศึกษาปฐมวัย พ.ศ.๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกระทรวงศึกษาธิการว่าด้วยการให้รางวัลหรือค่าตอบแทนผู้จัดทำหนังสือ หรือคู่มือที่ใช้ในการเรียนการสอน พ.ศ. ๒๕๒๗ข้อ ๔ในระเบียบนี้หลักสูตร หมายความว่าหลักสูตรในการศึกษาขั้นพื้นฐาน และการศึกษาปฐมวัยของกระทรวงศึกษาธิการสื่อการเรียนรู้ หมายความว่าแบบเรียน ตำรา หนังสือทางวิชาการ สิ่งพิมพ์อื่น ๆ วัสดุอุปกรณ์และเทคโนโลยีเพื่อการศึกษาอื่น ที่จัดทำขึ้นเพื่อใช้ในการเรียนรู้ตามหลักสูตรในการศึกษาขั้นพื้นฐาน และการศึกษาปฐมวัยของกระทรวงศึกษาธิการส่วนราชการ หมายความว่าส่วนราชการที่มีฐานะเป็นนิติบุคคล และเป็นกรมตามกฎหมายว่าด้วยระเบียบบริหารราชการกระทรวงศึกษาธิการ ที่รับผิดชอบหรือได้รับมอบหมายให้จัดทำหลักสูตรหรือสื่อการเรียนรู้ ตามหลักสูตรในการศึกษาขั้นพื้นฐานและการศึกษาปฐมวัยผู้จัดทำ หมายความว่า(๑) บุคคล คณะบุคคล นิติบุคคลที่ส่วนราชการแต่งตั้ง หรือมอบหมาย หรือว่าจ้างให้จัดทำ เรียบเรียง แปลหลักสูตรหรือสื่อการเรียนรู้(๒)เจ้าของผลงานการประกวดการจัดทำหลักสูตรหรือสื่อการเรียนรู้ตามประกาศของส่วนราชการในกระทรวงศึกษาธิการ(๓) ผู้ที่มอบลิขสิทธิ์ของหลักสูตรหรือสื่อการเรียนรู้ให้ส่วนราชการจัดทำ จัดพิมพ์ แจกหรือจำหน่ายรางวัล หมายความว่าจำนวนเงินที่ส่วนราชการจ่ายให้แก่ผู้จัดทำในการจัดทำหลักสูตรหรือสื่อการเรียนรู้ค่าตอบแทน หมายความว่าจำนวนเงินที่ส่วนราชการจ่ายให้ผู้จัดทำในการเข้าประชุมจัดทำหลักสูตรหรือสื่อการเรียนรู้คณะกรรมการพิจารณารางวัล หมายความว่าผู้ที่หัวหน้าส่วนราชการหรือผู้ได้รับมอบหมายแต่งตั้งให้เป็นผู้พิจารณาจ่ายรางวัลแก่ผู้จัดทำข้อ ๕ให้เลขาธิการคณะกรรมการการศึกษาขั้นพื้นฐานรักษาการให้เป็นไปตามระเบียบนี้ รวมทั้งให้มีอำนาจตีความ และวินิจฉัยชี้ขาดปัญหาอันเกี่ยวกับการปฏิบัติหน้าที่ตามระเบียบนี้หมวด๑การจัดทำหลักสูตรหรือสื่อการเรียนรู้ ข้อ ๖ให้หัวหน้าส่วนราชการหรือผู้ได้รับมอบหมายแต่งตั้งหรือมอบหมายผู้จัดทำข้อ ๗ลักษณะของหลักสูตรหรือสื่อการเรียนรู้ที่ผู้จัดทำมีสิทธิได้รับรางวัลหรือค่าตอบแทนมีดังต่อไปนี้(๑) เป็นผลงานที่จัดทำหรือเรียบเรียงขึ้นจากผลงานค้นคว้าของตนเอง หรือสร้างสรรค์ขึ้นใหม่ เป็นประโยชน์ต่อการศึกษามีความประณีตเรียบร้อย คำอธิบายชัดเจนดี(๒) เป็นผลงานที่จัดทำหรือเรียบเรียงขึ้นจากผลการค้นคว้าของผู้อื่น หรือจากต้นฉบับของผู้อื่นหลาย ๆ ฉบับเป็นประโยชน์ต่อการศึกษา มีความประณีตเรียบร้อยคำอธิบายชัดเจนดีและได้รับอนุญาตจากเจ้าของลิขสิทธิ์แล้วอย่างถูกต้อง(๓) เป็นผลงานที่แปลหรือเรียบเรียงโดยอาศัยต้นฉบับของผู้อื่น เป็นประโยชน์ต่อการศึกษา มีความประณีตเรียบร้อยคำอธิบายชัดเจนดี และได้รับอนุญาตจากเจ้าของลิขสิทธิ์แล้วอย่างถูกต้อง(๔) เป็นผลงานที่ปรับปรุง แก้ไขหลักสูตรหรือสื่อการเรียนรู้ของเดิมซึ่งกระทรวงศึกษาธิการได้อนุญาตให้จัดพิมพ์ใช้แล้ว(๕) เป็นผลงานที่จัดพิมพ์เผยแพร่มาแล้วซึ่งส่วนราชการเห็นว่าเกิดประโยชน์ มีเนื้อหาสาระสอดคล้องกับหลักสูตรและพิจารณาเห็นชอบให้พิมพ์เผยแพร่ได้ ตามข้อตกลงระหว่างส่วนราชการกับเจ้าของลิขสิทธิ์หมวด๒การจ่ายรางวัลหรือค่าตอบแทน ข้อ ๘ให้ผู้จัดทำแจ้งความประสงค์ในการรับรางวัลหรือค่าตอบแทน อย่างใดอย่างหนึ่งตามหลักเกณฑ์ที่ส่วนราชการกำหนดด้วยความเห็นชอบของส่วนราชการข้อ ๙ให้หัวหน้าส่วนราชการหรือผู้ได้รับมอบหมายแต่งตั้งคณะกรรมการผู้พิจารณารางวัล เป็นผู้จ่ายรางวัลแก่ผู้จัดทำโดยอาศัยหลักเกณฑ์ที่ส่วนราชการกำหนด ด้วยความเห็นชอบของกระทรวงการคลังข้อ ๑๐การจ่ายรางวัลตามข้อ ๙ ให้จ่ายอย่างใดอย่างหนึ่งดังต่อไปนี้(๑) จ่ายรางวัลทั้งหมดเพียงครั้งเดียวแก่ผู้จัดทำเมื่อส่วนราชการเห็นชอบ และอนุมัติการจ่ายรางวัลการจัดทำหลักสูตรหรือสื่อการเรียนรู้ตามข้อ ๗(๒)จ่ายรางวัลเป็นอัตราร้อยละของราคาหน้าปกต่อหน่วย ตามจำนวนหน่วยที่ผลิตทุกครั้งในการจ่ายรางวัลให้จ่ายได้เมื่อจัดทำต้นฉบับต้นแบบเสร็จสมบูรณ์แล้วหรือจ่าย เมื่อส่วนราชการได้รับค่าลิขสิทธิ์จากการจำหน่ายแล้วโดยให้เป็นไปตามข้อกำหนดของส่วนราชการถ้ามีผู้จัดทำหลายคนให้มีคณะกรรมการพิจารณาแบ่งจ่ายรางวัล ตามสัดส่วนของงานที่ทำและในกรณีที่บุคลากรของส่วนราชการที่รับผิดชอบหรือได้รับมอบหมายให้จัดทำเนื้อหาภาพประกอบรูปเล่ม รูปแบบ หลักสูตรหรือสื่อการเรียนรู้ให้ส่วนแบ่งจ่ายที่ควรจะได้รับนี้ตกเป็นของส่วนราชการนั้นข้อ ๑๑ในกรณีจ่ายรางวัลตามข้อ ๑๐ถ้าผู้จัดทำนำผลงานที่เป็นลิขสิทธิ์ของผู้อื่นมาเป็นส่วนหนึ่งของหลักสูตรหรือสื่อการเรียนรู้ที่จัดทำขึ้นตามระเบียบนี้ให้คณะกรรมการตามข้อ ๙ เป็นผู้พิจารณาแบ่งจ่ายรางวัลของผู้จัดทำให้แก่เจ้าของลิขสิทธิ์นั้นด้วยตามที่เห็นสมควรข้อ ๑๒ในกรณีผู้จัดทำแจ้งความประสงค์รับเป็นค่าตอบแทนให้ส่วนราชการจ่ายค่าตอบแทนแก่ผู้จัดทำตามหลักเกณฑ์ที่ส่วนราชการกำหนดด้วยความเห็นชอบของกระทรวงการคลังหมวด๓ลิขสิทธิ์ของหลักสูตรหรือสื่อการเรียนรู้ ข้อ ๑๓หลักสูตรหรือสื่อการเรียนรู้ที่ผู้จัดทำได้รับรางวัลหรือค่าตอบแทนตามระเบียบนี้แล้ว ให้ลิขสิทธิ์เป็นของส่วนราชการตามกฎหมายว่าด้วยลิขสิทธิ์ ยกเว้นมีข้อตกลงเป็นอย่างอื่นเป็นลายลักษณ์อักษรข้อ ๑๔ในการจัดทำหลักสูตรหรือสื่อการเรียนรู้ผู้จัดทำจะต้องไม่ละเมิดลิขสิทธิ์ของผู้อื่นตามกฎหมายว่าด้วยลิขสิทธิ์ถ้าปรากฏว่าเป็นการละเมิดลิขสิทธิ์หรือก่อให้เกิดความเสียหายแก่ผู้ใดให้ผู้จัดทำนั้นเป็นผู้รับผิดชอบชดใช้ค่าเสียหายทั้งปวงที่เกิดขึ้นโดยตลอดหมวด๔บทเบ็ดเตล็ด ข้อ ๑๕หลักสูตรหรือสื่อการเรียนรู้ซึ่งผู้จัดทำได้รับรางวัลหรือค่าตอบแทน ตามข้อ ๙ ข้อ ๑๐ แห่งระเบียบกระทรวงศึกษาธิการว่าด้วยการให้รางวัลหรือค่าตอบแทนผู้จัดทำหลักสูตรหนังสือ หรือคู่มือที่ใช้ในการเรียนการสอน พ.ศ. ๒๕๒๗ ก่อนวันระเบียบนี้ใช้บังคับหากส่วนราชการพิจารณาเห็นสมควรอนุญาตให้พิมพ์จำหน่ายหลักสูตรหรือสื่อการเรียนรู้นั้นการจ่ายรางวัลหรือค่าตอบแทนให้เป็นไปตามที่กำหนดไว้ในหมวด๒ แห่งระเบียบนี้ประกาศณ วันที่ ๒๑ พฤษภาคม พ.ศ. ๒๕๕๒จุรินทร์ลักษณวิศิษฏ์รัฐมนตรีว่าการกระทรวงศึกษาธิการปริยานุช/ผู้จัดทำ๓๐กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๐๒ ง/หน้า ๑๑/๒๐ กรกฎาคม ๒๕๕๒